CELEX: 62012TN0280
Language: lt
Date: 2012-06-28 00:00:00
Title: Byla T-280/12: 2012 m. birželio 28 d. pareikštas ieškinys byloje Flying Holding ir kt. prieš Komisiją

25.8.2012   
            
            
               LT
            
            
               Europos Sąjungos oficialusis leidinys
            
            
               C 258/24
            
         2012 m. birželio 28 d. pareikštas ieškinys byloje Flying Holding ir kt. prieš Komisiją
   
   (Byla T-280/12)
   2012/C 258/45
   Proceso kalba: prancūzų
   
      Šalys
   
   
      Ieškovės: Flying Holding NV (Antverpenas–Wilrijk, Belgija); Flying Group Lux SA (Liuksemburgas, Liuksemburgas) ir Flying Service NV (Antverpenas-Dernė, Belgija), atstovaujamos advokatų C. Doutrelepont ir V. Chapoulaud
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
               —
            
            
               nutarti sujungti šią bylą su byla T-91/12,
            
         
               —
            
            
               pripažinti šį ieškinį priimtinu ir pagrįstu,
            
         
               —
            
            
               panaikinti Europos Komisijos sprendimą, kuriuo sudaroma sutartis Nr. PMO2/PR/2011/103 su bendrove ABELAG AVIATION NV, kaip nurodyta 2012 m. balandžio 28 d. Europos Sąjungos Oficialiojo leidinio priede (JO/S — S83) paskelbtame pranešime Nr. 2012/S 83-135396 apie sutarties sudarymą,
            
         
               —
            
            
               priteisti iš Europos Komisijos sumokėti ieškovėms 1 014 400 eurų dydžio žalos atlyginimą, kuris bus iš naujo vertinimas atsižvelgiant į infliaciją iki būsimo Bendrojo Teismo sprendimo priėmimo dėl žalos atlyginimo, su delspinigiais, skaičiuojamais nuo pastarosios datos iki visiško sumokėjimo,
            
         
               —
            
            
               priteisti iš Europos Komisijos padengti visas bylinėjimosi išlaidas, įskaitant ir ieškovių išlaidas.
            
         
      Ieškinio pagrindai ir pagrindiniai argumentai
   
   Ieškiniui pagrįsti ieškovės pateikia du pagrindus.
   
               1.
            
            
               Pirmasis ieškinio pagrindas susijęs su Finansinio reglamento (1) 89 straipsnio pažeidimu du kartus iš eilės sudarant aptariamą sutartį su bendrove ABELAG AVIATION pagal bendrąsias sutartis be veiksmingos konkurencijos, nes abiem atvejais pateikti pasiūlymą buvo leista tik bendrovei ABELAG AVIATION.
            
         
               2.
            
            
               Antrasis ieškinio pagrindas susijęs su Įgyvendinimo taisyklių (2) 123 straipsnio 1 dalies trečios įtraukos pažeidimu, nes aptariama sutartis su ABELAG AVIATION buvo sudaryta neapsvarsčius pakankamo kandidatų skaičiaus, kad būtų užtikrinta reali konkurencija lyginant skirtingus pasiūlymus ir iš jų atsirenkant geriausiąjį.
            
         
      (1)  2002 m. birželio 25 d. Tarybos reglamentas (EB, Euratomas) Nr. 1605/2002 del Europos Bendrijų bendrajam biudžetui taikomo finansinio reglamento (OL L 248, p. 1p; 2004 m. specialusis leidimas lietuvių k.., 1 sk., 4 t., p. 74).
   
      (2)  2002 m. gruodžio 23 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (OL L 357, p. 1, 2004 m. specialusis leidimas lietuvių k., 1 sk., 4 t., p. 145).